ANEXA 3

CONTRACT DE COMODAT

1. PREAMBUL

 Având în vedere prevederile contractului de finanțare nr. 344/233t/07/09.2021 pentru proiectul POC cu titlul “Dezvoltarea infrastructurii TIC a TUIASI pentru susținerea e-learning si a educației mixte - ELEARN4ALL“ Cod SMIS 149875, în scopul sprijinirii studentului, prin asigurarea condițiilor necesare participării la procesul educațional;

 Ținând seama de calitatea comodatarului și anume aceea de student al Universității Tehnice “Gheorghe Asachi” din Iași care îndeplinește condițiile pentru a beneficia de bursă socială sau bursă socială ocazională (condiție esențială de încheiere și valabilitate a contractului)

 II. PĂRȚILE CONTRACTANTE:

 Art. 1 Universitatea Tehnică “Gheorghe Asachi” din Iași având sediul în Iași, bulevardul Prof. Dimitrie Mangeron nr. 67, cod 700050, judeţul Iași, CUI 4701606, reprezentată prin Rector prof. univ. dr. ing. Dan Cașcaval și Director Economic ec. Mariana Crivoi, pe de o parte, în calitate de comodant și proprietar al bunului ce face obiectul prezentului contract,

 și

 Art. 2 dl./dna. \_\_\_\_\_\_\_\_\_\_\_\_\_\_\_\_\_\_\_ posesor al cărții de identitate seria\_\_\_\_\_\_\_\_\_nr\_\_\_\_\_\_\_\_\_\_, eliberată de\_\_\_\_\_\_\_\_\_\_\_\_\_\_, la data de\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_, cu domiciliul în localitatea\_\_\_\_\_str\_\_\_\_\_\_, nr.\_\_\_\_\_\_, bl.\_\_\_\_\_, sc. \_\_\_\_, et.\_\_\_\_, apt.\_\_\_\_\_\_\_, jud. \_\_\_\_\_\_ înmatriculat ca student la studii universitare de licență/masterat în anul universitar \_\_\_\_\_ facultatea \_\_\_\_\_\_\_\_, domeniul / programul de studii\_\_\_\_\_\_\_\_\_\_ an de studii \_\_\_\_\_\_\_\_\_ pe de altă parte, în calitate de comodatar (student),

 și

 Art. 3 dl./dna. \_\_\_\_\_\_\_\_\_\_\_\_\_\_\_\_\_ posesor al cărții de identitate seria\_\_\_\_\_\_\_\_\_nr\_\_\_\_\_\_\_\_\_\_, eliberată de\_\_\_\_\_\_\_\_\_\_\_\_\_\_, la data de\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_, cu domiciliul în localitatea\_\_\_\_\_str\_\_\_\_\_\_, nr.\_\_\_\_\_\_, bl.\_\_\_\_\_, sc. \_\_\_\_, et.\_\_\_\_, apt.\_\_\_\_\_\_\_, jud. \_\_\_\_\_\_ în calitate de garant al comodatarului (student),

au convenit să încheie prezentul contract de comodat, cu respectarea dispozițiilor art. 2146-2157 Cod civil și a următoarelor clauze:

 III. OBIECTUL CONTRACTULUI

 Art. 4 (1) Obiectul contractului îl constituie remiterea sub formă de împrumut de folosință către comodatar a unui laptop cu acesorii incluse (mouse și geantă de laptop) și a unei cartele SIM, având datele de identificare (serie, număr inventar) consemnate în procesul verbal de predare-primire, pentru a se folosi de aceste bunuri conform destinației sale (activități didactice oferite de Universitatea Tehnică “Gheorghe Asachi” din Iași), cu obligația de a-l restitui comodantului în termen de maxim 5 zile lucrătoare de la încetarea prezentului contract indiferent de motivul încetării.

 (2) Valoarea bunurilor care fac obiectul prezentului contract este: de 3582,41 lei inclusiv TVA.

 (3) Predarea-primirea bunului se va face în baza unui proces verbal de predare primire.

 IV. DURATA CONTRACTULUI

 Art. 5 (1) Prezentul contract se încheie pe perioada în care comodatarul are calitatea de student al Universității Tehnice “Gheorghe Asachi” din Iași și îndeplinește concomitent condițiile legale și instituționale pentru a beneficia de bursă socială sau bursă socială ocazională. În scopul verificării condițiilor de eligibilitate, comodatarul are obligația de a depune în fiecare an universitar la registratura facultății o cerere de menținere a folosinței bunului ce face obiectul contractului. Cererea de menținere se depune în termenul stabilit de comodant pentru depunerea dosarelor de acordare a burselor sociale și a burselor sociale ocazionale.

 V. OBLIGAȚIILE PARȚILOR

 Art. 6 Comodantul se obligă:

1. să predea comodatarului bunul descris la art. 4 din prezentul contract.
2. să nu îl împiedice pe comodatar să folosească bunul până la termenul convenit;

 Art. 7 Comodatarul se obligă:

1. să conserve bunul și să se îngrijească de el ca un bun proprietar;
2. să folosească bunul conform destinației sale pentru activitățile din programul de studii;
3. să utilizeze dispozitivul exclusiv pentru participarea la activitățile educaționale organizate de TUIASI în regim onsite, online sau mixt, desfășurarea activităților de învățare și rezolvare a cerințelor/sarcinilor corespunzătoare activităților de învățare și evaluare specifice;
4. să nu înlocuiască sistemul de operare preinstalat, utilizarea altor sisteme de operare fiind posibilă doar prin intermediul unei mașini virtuale;
5. să folosească dispozitivul prin contul instituțional TUIASI ca și cont de utilizator;
6. să nu restricționeze în niciun fel comunicarea dintre laptop și platforma TUIASI de gestiune a identităților;
7. să nu efectueze nicio modificare asupra bunului fără acceptul prealabil al comodantului exprimat în scris;
8. să despăgubească comodantul în cazul distrugerii totale sau parțiale a bunului din culpa sa, inclusiv în situațiile de forță majoră;
9. să înștiințeze de îndată, în scris, secretariatul facultății cu privire la deteriorarea, distrugerea, pierderea bunului;
10. să nu cedeze folosința bunului către un terț;
11. să restituie comodantului în termen de maxim 5 zile lucrătoare de la încetarea contractului (indiferent de motivul încetării) bunul ce face obiectul prezentului contract, în aceleaşi condiţii de folosinţă ca atunci când a fost primit. În cazul nerespectării obligației, comodatarul va despăgubi comodantul pentru prejudiciul cauzat.
12. de a asigura, sub sancţiunea codului penal, consemnarea datelor complete şi reale ale persoanei (părinte, altă rudă apropiată, sponsor etc.) care garantează pentru acoperirea prejudiciului cauzat ca urmare a nerestituirii bunului, conform contractului de garanţie suplimentară anexă la contract;
13. Programul de cercetare ştiinţifică precum şi a nefinalizării
14. de a achita personal sau prin garantul său, conform anexei la contract, în termen de maxim 5 zile calculate de la notificarea sa de către comodant, contravaloarea bunului în cazul nerestituirii acestuia ca urmare a încetarii contractului.

Programul

 Art. 8 Garantul se obligă împreună sau separat cu comodatarul la plata prejudiciului cauzat de comodatar ca urmare a nerespectării de către acesta a obligațiilor contractuale.

 VI. CLAUZE SPECIALE

 Art. 9 (1) Dacă comodatarul folosește bunul cu altă destinație decât aceea pentru care i-a fost împrumutat sau dacă prelungește folosința bunului după scadența restituirii (5 zile lucrătoare de la data încetării contractului, indiferent de motivul încetării), comodatarul răspunde de pieirea sau deteriorarea bunului, chiar dacă aceasta se datorează unei forțe majore, afară de cazul când dovedește că bunul ar fi pierit ori s-ar fi deteriorat oricum din cauza acelei forțe majore.

 (2) Comodatarul răspunde pentru pieirea bunului împrumutat când aceasta este cauzată de forța majoră de care comodatarul l-ar fi putut feri întrebuințând un bun propriu sau când, neputând salva decât unul dintre cele două bunuri, l-a preferat pe al său.

 Art. 10 Comodatarul nu poate invoca dreptul de retenție cu privire la obiectul împrumutat pentru obligațiile ce s-ar naște în sarcina comodantului din prezentul contract sau din contractul de studii.

 VII. ÎNCETAREA CONTRACTULUI

 Art. 11 (1) Contractul de comodat va înceta de plin drept, fără nico formalitate prealabilă, înainte de termenul stabilit, în următoarele situații:

1. Comodatarul nu depune în termen cererea de menținere a folosinței bunului conform metodologiei;
2. Comodatarului îi încetează calitatea de student al TUIASI;
3. Comodatarul nu mai îndeplinește condițiile pentru acordarea bursei sociale sau bursei sociale ocazionale;
4. Comodatarul nu folosește bunul conform destinației sale;
5. Comodatarul își încalcă obligațiile asumate prin prezentul contract.

 (2) Prin acordul părților, prezentul contract poate să înceteze și înainte de termenul stabilit la art 4.

 VII. CLAUZE FINALE

 Art. 12 (1) Părțile convin ca toate neînțelegerile privind validitatea prezentului contract sau rezultate din interpretarea, executarea și încetarea acestuia să fie rezolvate pe cale amiabilă.

 (2) In cazul în care rezolvarea eventualelor litigii nu este posibila pe cale amiabilă, părțile se vor adresa instanțelor judecătorești competente din Iași.

 (3) Modificarea prezentului contract se face numai prin act adițional încheiat între părțile contractante.

 (4) Prezentul contract, reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

Încheiat astăzi …………….…. conform art. 2146 C. civ. în 3 exemplare originale: unul pentru comodatar, unul pentru garant și unul pentru comodant.

|  |  |
| --- | --- |
| COMODANTUniversitatea Tehnică ”Gheorghe Asachi” din Iași | COMODATAR (beneficiar), |
| Rector,Prof. univ. dr. ing. Dan Cașcaval | Student, |
| Director Financiar Contabil, | Garant, |
| Manager Proiect Responsabil,Conf. dr. ing. Simona Caraiman |  |
| Consilier JuridicJur. Mirela Troia |  |